
	1.
	Likumprojekts (grozījumi)
 (5) Paātrinātās elektroniskās rindas rezervācijas sistēmas un elektroniskās rindas rezervācijas sistēmas izveide tiek deleģēta valsts akciju sabiedrībai “Latvijas Valsts radio un televīzijas centrs”. Paātrinātās elektroniskās rindas rezervācijas sistēmas un elektroniskās rindas rezervācijas sistēmas pārziņa pienākumi un personas datu apstrādes pārziņa pienākumi tiek deleģēti valsts sabiedrībai ar ierobežotu atbildību “Autotransporta direkcija”.
 
	Iebildums
Nedz Eiropas Parlamenta un Padomes 2016. gada 27. aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula), nedz Fizisko personu datu apstrādes likumā, nedz arī Valsts informācijas sistēmu likumā netiek lietots jēdziens "datu apstrādes pārzinis". 
Lūdzam vai nu anotācijā skaidrot šī jēdziena saturu, vai arī likumā lietot citu jēdzienu, kurš atbilst tiesību aktos personas datu apstrādes jomā lietotiem jēdzieniem un kura saturs atbilst iecerētajam saturam.
Piedāvātā redakcija
-
	Agris Puters (VID)

	2.
	Likumprojekts (grozījumi)
 (6) Robežšķērsošanas un kontroles procesa elektronizētas pārvaldības sistēmai (turpmāk - elektronizētās pārvaldības sistēma) noteiktās funkcijas ietver valsts ārējās sauszemes robežas robežšķērsošanas vietu iekšējo procesu norises elektronizētu pārvaldību, kas ietver transportlīdzekļu plūsmas automatizāciju, procesu digitalizāciju un integrāciju ar Valsts ieņēmumu dienesta, Valsts robežsardzes un Pārtikas un veterinārā dienesta informācijas sistēmām.
	Iebildums
Normas teksts neietver visu to funkciju uzskaitījumu, kuras būtu nepieciešams nodrošināt Robežšķērsošanas un kontroles procesa elektronizētas pārvaldības sistēmai. 
Piedāvātā redakcija
Robežšķērsošanas un kontroles procesa elektronizētas pārvaldības sistēma (turpmāk - elektronizētās pārvaldības sistēma) nodrošina valsts ārējo autoceļu robežšķērsošanas vietu elektronizētu pārvaldību, ietver transportlīdzekļu plūsmas automatizētu organizēšanu un integrāciju ar Valsts ieņēmumu dienesta, Valsts robežsardzes un Pārtikas un veterinārā dienesta informācijas sistēmām. Lai nodrošinātu elektronizētu robežšķērsošanas vietas pārvaldību, elektronizētās pārvaldības sistēmā apstrādā informāciju par transportlīdzekļiem, to vadītājiem un pasažieriem, pārvadātajām precēm un  attiecībā uz personām, transportlīdzekļiem un precēm veiktajām kontroles darbībām.
	Agris Puters (VID)

	3.
	Likumprojekts (grozījumi)
 (8) Elektronizētās pārvaldības sistēmas izveides, attīstības un uzturēšanas nodrošināšana tiek deleģēta valsts akciju sabiedrībai "Latvijas Valsts radio un televīzijas centrs". Elektronizētās pārvaldības sistēmas pārziņa pienākumi un personas datu apstrādes pārziņa pienākumi tiek deleģēti Valsts ieņēmumu dienestam.
	Iebildums
Nedz Eiropas Parlamenta un Padomes 2016. gada 27. aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula), nedz Fizisko personu datu apstrādes likumā, nedz arī Valsts informācijas sistēmu likumā netiek lietots jēdziens "datu apstrādes pārzinis". 
Lūdzam vai nu anotācijā skaidrot šī jēdziena saturu, vai arī likumā lietot citu jēdzienu, kurš atbilst tiesību aktos personas datu apstrādes jomā lietotiem jēdzieniem un kura saturs atbilst iecerētajam saturam.
Piedāvātā redakcija
-
	Agris Puters (VID)

	4.
	Anotācija (ex-ante)
1. Tiesību akta projekta izstrādes nepieciešamība
	Priekšlikums
Lūdzam pārskatīt un salāgot anotācijā sniegto informāciju par mērķi, kādam līdzekļi tiks izmantoti – sistēmas uzturēšanai vai uzturēšanai un pilnveidošanai, jo pašreiz norādīts dažādi - "Reģistrēšanās elektroniskās rindas rezervācijas sistēmā būs maksas pakalpojums un tās uzturēšanas izdevumi tiks segti no ieņēmumiem par šo pakalpojumu”,  “Iekasētie līdzekļi tiks pilnībā ieguldīti elektroniskās rindas reģistrācijas sistēmas uzturēšanā un tālākā pilnveidošanā, nodrošinot satiksmes organizēšanu uz autoceļiem RŠV tuvumā”,  “sistēmas uzturēšanā un pilnveidošanā, satiksmes organizēšanā un nodrošināšanā uz autoceļiem RŠV tuvumā”. 
 
Piedāvātā redakcija
-
	Rita Dreiškena (FM) (Ilze Sevele (FM) vietā)

	5.
	Anotācija (ex-ante)
4.1. Saistītie tiesību aktu projekti
	Priekšlikums
Lūdzam papildināt anotācijas 4.1.sadaļu ar informāciju par nepieciešamo regulējumu Ministru kabineta noteikumos saistībā ar likumprojektā paredzētajiem maksas pakalpojumiem.
Piedāvātā redakcija
-
	Rita Dreiškena (FM) (Ilze Sevele (FM) vietā)

	6.
	Anotācija (ex-ante)
7.1. Projekta izpildē iesaistītās institūcijas
	Priekšlikums
Lūdzam svītrot anotācijas 7.1.sadaļā kā likumprojekta izpildē iesaistīto institūciju Finanšu ministriju, jo likumprojektā tai nav noteikti pienākumi, vai arī sniegt skaidrojumu, kāda iesaiste no Finanšu ministrijas paredzēta likumprojekta izpildē.
Piedāvātā redakcija
-
	Rita Dreiškena (FM) (Ilze Sevele (FM) vietā)



